FI Euroopan unionin virallinen lehti C 258/2

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. joulukuuta 2003 annetun komission asetuksen (EY) N:o 1/2004 mukaisesti myönnetystä valtiontuesta

(2005/C 258/02)

Tuen numero: XA 36/05

Jäsenvaltio: Espanja

Alue: Galician autonominen alue

Tukiohjelman nimike: Tuet alakohtaisten oppaiden laatimista ja levittämistä varten laadunvarmistusjärjestelmien käyttöön ottamiseksi Galician maatalouden elintarviketeollisuudessa

Oikeusperusta: Orden de XXX de XXX por la que se regulan ayudas para la elaboración y difusión de guías sectoriales para la implantación de sistemas de aseguramiento de la calidad en las industrias agroalimentarias gallegas. Kyseinen päätös liittyy Galician elintarvikkeiden menekin edistämisestä 18. helmikuuta 2005 annettuun lakiin 2/2005 (DOG nro 49, 11.3.2005). Tuilla pyritään auttamaan maatalouden elintarviketeollisuusyrityksiä mukautumaan mainitussa laissa säädettyihin elintarvikkeiden laadunvarmistusta koskeviin vaatimuksiin

Tukiohjelman arvioidut vuosikustannukset:

2005: 200 000 EUR

2006: 250 000 EUR

Tuen enimmäisintensiteetti: 80 prosenttia tukikelpoisista kustannuksista, kuitenkin enintään 30 000 EUR tuensaajaa kohti. Lisäksi sovelletaan asetuksessa (EY) N:o 1/2004 säädettyjä tuen kasautumista koskevia rajoja

Täytäntöönpanopäivä: Tukipäätöksen julkaisemispäivästä, todennäköisesti huhti- tai toukokuusta 2005

Tukiohjelman kesto: 2005—2006

Tuen tarkoitus: Auttaa maatalouden elintarvikealan pk-yrityksiä mukautumaan 18. helmikuuta 2005 annetussa Galician laissa 2/2005 säädettyihin laadunvarmistusta koskeviin vaatimuksiin (jäljitettävyyttä ja yleensäkin elintarvikkeiden turvallisuutta koskevien järjestelmien käyttöön ottaminen) myöntämällä tukea kustannuksiin, jotka aiheutuvat alakohtaisten oppaiden laatimisesta ja levittämisestä näiden asetuksissa (EY) N:o 178/2002 ja (EY) N:o 852/2004 säädettyihin suuntaviivoihin sisältyvien järjestelmien käyttöön ottamiseksi. Tuen katsotaan sisältyvän asetuksen (EY) N:o 1/2004 13 artiklan tavoitteisiin (tuki laadukkaiden maataloustuotteiden tuotannon ja kaupan pitämisen edistämiseen)

Alat, joita tuki koskee: Kaikki maatalouden elintarviketuotannon alat, tuotanto, jalostus ja kaupan pitäminen mukaan luettuina

Tuen myöntävän viranomaisen nimi ja osoite:

Dirección General de Industrias y Promoción Agroalimentaria. Consellería de Política Agroalimentaria y Desarrollo Rural. Rúa dos Irmandiños, s/n 15771 Santiago de Compostela

Internet-osoite: http: //www.xunta.es/doc/dog.nsf

Tuen numero: XA 38/05

Jäsenvaltio: Ranska

Alue: Loire-Atlantiquen departementti

Tukijärjestelmän nimike: tukijärjestelmä viinialan aineettomiin investointeihin (tekninen apu)

Oikeusperusta: Articles L 1511-1 et suivants du code général des collectivités territoriales

Tukijärjestelmän arvioidut vuosikustannukset: 90 000 EUR kolmen vuoden aikana (30 000 EUR vuodessa)

Tuen enimmäisintensiteetti:

— 25—50 prosenttia tarkastuksesta ja teknisestä seurannasta aiheutuvista kustannuksista (tukikelpoiset kustannukset: 600 EUR/yksikkö)

— 30—70 prosenttia diagnosoinnista ja yrityksen tarkastuksesta aiheutuvista kustannuksista (tukikelpoiset kustannukset 600—2 000 EUR/yksikkö).

Tukeen sovelletaan maatalouden suuntaviivojen 14 kohdan mukaista rajaa, toisin sanoen jompaakumpaa seuraavista enimmäismääristä sen mukaan, kumpi on suurempi tuensaajaa kohti kolmen vuoden aikana: Eri teknisistä neuvontapalveluista korvataan korkeintaan 100 000 EUR tai 50 prosenttia

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen vuonna 2005

Tukijärjestelmän kesto: Kolme vuotta, markkinointivuoteen 2006/2007 asti

Tuen tavoite: Järjestelmä koskee Nantesin alueen viinialan toimijoita Loire-Atlantiquen koko departementissa, ja sen tarkoituksena on tuotteiden laadun ja departementin viinialan yritysten toiminnan parantaminen alueneuvoston teknisiä neuvontapalveluja varten antamalla tuella

Toimien tukikelpoisuus: Tuki koskee viininviljelijöiden saamien teknisten neuvontapalveluiden rahoitusta.

Joulukuun 23. päivänä 2003 annetun komission asetuksen (EY) N:o 1/2004 14 artiklan nojalla tukikelpoisia kustannuksia ovat tilojen tarkastukset ja tekninen seuranta samoin kuin yleiset analyysit ja viinialan yrityksille tarjotut tarkastukset yksilöllisten toimintasuunnitelmien laatimiseksi

Alat, joita tuki koskee: Kaikki departementin viljelijät, erityisesti viininviljelijä

Tuen myöntävän viranomaisen nimi ja osoite:

M. le Président du Conseil général de Loire-Atlantique, Hôtel du département, 3 quai Ceineray BP 94109 FR-44041 Nantes Cedex 1

Internet-osoite: www.cg44.fr/action/agriculture

Tuen numero: XA 39/05

Jäsenvaltio: Ranska

Alue: Franche-Comtén alue

Tukijärjestelmän nimike: Tekninen tuki: lääke- ja maustekasvien kehittämistä ja hyödyntämistä koskevat Interreg-aloitteeseen kuuluvat testaukset ja demonstraatiot Ranskassa ja Sveitsissä (1. vaihe)

Oikeusperusta:

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement no 1260/1999 du Conseil du 21 juin 1999 portant dispositions générales sur les fonds structurels,

— Conseil Régional: Commission Permanente du 27 mai 2004,

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Tukijärjestelmän arvioidut vuosikustannukset: 21 963,36 EUR

Tuen enimmäisintensiteetti: 30 prosenttia

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen vuonna 2005

Tukijärjestelmän kesto: Korkeintaan 31. joulukuuta 2005 saakka

Tukien tavoite: Tuet on tarkoitettu kattamaan seuraavat toimet, jotka kuuluvat asetuksen (EY) N:o 1/2004 14 artiklan soveltamisalaan (maatalousalan tekninen tuki):

Nautaeläinten ja lampaiden utaretulehduksen aromaterapia- ja fytoterapiahoidon demonstraatiosääntöjen määritteleminen yhteistyössä ulkopuolisten asiantuntijoiden kanssa,

Mauste- ja lääkekasvien jalostus- ja valintaohjelma (viljelyä, kasvien paikantamista, viljelyn esittelyä, seurantaa ja rekisteröintiä koskevien demonstraatiosääntöjen määritteleminen yhteistyössä ulkopuolisten asiantuntijoiden kanssa),

Neuvonta ja tiedotus (esittely, tiedotuskeskus, tiedotustoimet)

Tavoitteena on:

Mauste- ja lääkekasvien jalostuksesta saatavia tuotteita ja niiden käyttöä eläintautien alalla koskevan tiedon jakaminen viljelijöiden ja yleisön käyttöön.

Alan toimijoiden ja harrastajien käytäntöjen kehittäminen kohti parempaa ympäristönsuojelua (tutkimus ja testaukset). Tavoite voidaan saavuttaa lampailla ja naudoilla tehtyjen testausten avulla ja tiedottamalla kasvien eri käyttötavoista karjojen hoitamiseksi eläinlääketieteen alalla.

Kasvien tuotantoa, jalostusta ja käyttöä kotitalouksissa ja alan toimijoiden keskuudessa koskevien tietojen ja taitotiedon kerääminen ja valitseminen. Kyseisiä tietoja voidaan hyödyntää esittelyissä, testauksissa ja mukauttamisessa paikallisiin olosuhteisiin. Hankkeesta saatujen tietojen ja taitotiedon valmistelu sen jakamiseksi alan toimijoille ja yleisölle. Raja-alueella sijaitsevan Juran ylängön kasvien hyödyntäminen kehittämällä tuotantoa ja tehostamalla kasvien keräämistä sekä kasvien hyödyntämisen sosioekonomisten vaikutusten arvioiminen. Tuotanto- ja jalostuskustannusten alentaminen käyttämällä jalostusvälineitä, joilla voidaan käsitellä sekä viljeltyjä kasveja, metsätalouden sivutuotteita että kesannolla kasvavia kasveja.

Kyseisistä alueista välittyvien mielikuvien parantaminen kuvailemalla niitä vastaanottavina, luonnollisina ympäristöinä sekä innovaatioiden ja vaihtoehtoisten toimintatapojen syntysijana, ylänköalueen kasvien käytön paikallisista erikoisuuksista tiedottaminen sekä kyseisiin aiheisiin liittyvien paikallisten aloitteiden ja kumppanuuksien edistäminen

Alat, joita tuki koskee: Franche-Comtén alueen viljelijät, jotka ovat kiinnostuneita ohjelmasta joko teollisuuden ja lääkealan käyttöön tarkoitettujen kasvien (nimikkeistön 12 luku) tai elävien eläinten (nimikkeistön 1 luku) kannalta

Tuen myöntävän viranomaisen nimi ja osoite:

M. le Président du Conseil Régional de Franche-Comté Hotel De Region 4 Square Castan FR-25031 Besancon Cedex

Internet-osoite: Conseil Régional: www.cr-franche-comte.fr

(et FEDER: www.interreg3afch.org/)

Muita tietoja: Ohjelman toteuttamisesta vastaa paikallinen maatalousoppilaitos Edgar Faure Lons Le Saunierissa, osoite 614 avenue Edgar-Faure — FR-39570 Montmorot

Tuen numero: XA-41/05

Jäsenvaltio: Alankomaat

Alue: Provincie Fryslân (Friesland)

Tukijärjestelmän nimike tai yksittäistä tukea saavan yrityksen nimi: Subsidieverordening monumenten en cultuurhistorie 2005—2010 (Asetus kulttuuriperinnön kannalta merkittäville kohteille vuosina 2005—2010 myönnettävästä tuesta)

Oikeusperusta:

— Algemene wet bestuursrecht, 4. fejezet

— Algemene Subsidieverordening Provincie Fryslân 1998

— Provinciewet, 145. cikk

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Vuotuiset menot ovat keskimäärin 882 000 EUR.

Menojen arvioidaan jakaantuvan eri vuosille seuraavan erittelyn mukaisesti:

480 000 EUR vuonna 2005

1 274 264 EUR vuonna 2006

877 132 EUR vuonna 2007

877 132 EUR vuonna 2008

877 132 EUR vuonna 2009

Tuen enimmäisintensiteetti: Tuen enimmäisintensiteetti on 50 % tukikelpoisista kustannuksista. Tuen enimmäismäärä tukihakemusta kohti on 60 000 EUR

Täytäntöönpanoajankohta: Täytäntöönpano tapahtuu sen jälkeen, kun tukitoimenpiteet on julkaistu alueen virallisessa lehdessä. Todennäköinen täytäntöönpanoajankohta on aikaisintaan 1. heinäkuuta 2005

Tukijärjestelmän tai yksittäisen tuen kesto: Tukijärjestelmä on voimassa 31. joulukuuta 2009 asti. (1)

Tuen tarkoitus:

— Frieslandin historiallisten monumenttien restaurointi, kunnossapito ja arkkitehtoninen kartoitus,

— Frieslandin kulttuuriperinnön säilyttämiseen ja elvyttämiseen liittyvät hankkeet ja toimenpiteet.

Tuki kuuluu asetuksen (EY) N:o 1/2004 5 artiklan soveltamisalaan

Tukikelpoisten kustannusten perusteeksi on ilmoitettu museoviraston (Rijksdienst voor de Monumentenzorg inzake restauratie en onderhoud) antamat ohjeet, jotka on julkaistu tiedonannolla WJZ/1998/53812 (8077) Alankomaiden virallisen lehden numerossa 17 (26.1.1999)

Asianomainen ala/asianomaiset alat: Tukijärjestelmää ei sovelleta tuottamiseen, jalostamiseen eikä kaupan pitämiseen

Tuen myöntävän viranomaisen nimi:

Provincie Fryslân Postbus 20120 NL-8900 HM Leeuwarden

Internet-osoite: www.fryslan.nl

Muita tietoja: Alueellisessa asetuksessa viitataan luonteeltaan erilaisiin kohteisiin. Vuosina 2005 ja 2006 on tarkoitus asettaa etusijalle tuki maatiloille (ja kirkkorakennuksille). Aikataulu vastaa ryhmäpoikkeusasetuksen voimassaoloaikaa

Tuen numero: XA-42/05

Jäsenvaltio: Alankomaat

Tukijärjestelmän nimike tai yksittäistä tukea saavan yrityksen nimi: Teurastettaviksi tarkoitettujen vuohien TSE-testeihin myönnettävä tuki

Oikeusperusta: Begroting van het Ministerie van Landbouw, Natuur en Voedselkwaliteit (ministeriön talousarvio)

Asetuksen (EY) N:o 999/2001, sellaisena kuin se on muutettuna asetuksella (EY) N.o 214/2005, liite III, jossa velvoitetaan jäsenvaltiot tekemään vuohille TSE-testit. Ministeriön talousarvion mukaan näistä testeistä aiheutuvia kustannuksia ei peritä eläinten omistajilta.

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Talousarvioon varattujen määrärahojen enimmäismäärä on yhteensä noin 84 000 EUR vuodessa. Se perustuu arvioon testattavien vuohien enimmäismäärästä, joksi on ilmoitettu 7 000

Tuen enimmäisintensiteetti: Kokonaiskustannukset testiä kohti ovat 42 EUR. Alankomaat osallistuu kustannuksiin 12 eurolla (yli 18 kuukauden ikäistä) teurastettavaksi tarkoitettua vuohta kohti. Jäsenvaltion rahoitusosuus lisätään Euroopan komission osarahoitukseen, jonka määrä on 30 EUR

Täytäntöönpanoajankohta: Asetuksessa (EY) N:o 214/2005, jolla muutetaan asetusta (EY) N:o 999/2001, säädetty vuohien testausvelvoite tuli voimaan seuraavana päivänä sen jälkeen, kun asetus julkaistiin Euroopan unionin virallisessa lehdessä. Koska testausvelvoite tuli voimaan erittäin nopeasti koko yhteisön tasolla, Alankomaat aloitti vuohien testauksen alueellaan välittömästi. Testikustannuksia ei peritä vuohien alkuperäisiltä omistajilta

Tukijärjestelmän tai yksittäisen tuen kesto: Tukea myönnetään tässä muodossa siihen asti, kun Euroopan komissio tekee päätöksen teurastettaviksi tarkoitettujen vuohien TSE-testauksen mahdollisesta jatkamisesta. Komissio on ilmoittanut tekevänsä päätöksen asiasta vuoden 2005 jälkimmäisellä puoliskolla. Heti kun päätös vuohien TSE-testauksen jatkamisesta tai lopettamisesta on tehty, tehdään uusi päätös mahdollisesta tuesta ja siitä, missä muodossa se myönnetään

Tuen tarkoitus: Alankomaiden hallituksen mukaan tuki kuuluu 23. joulukuuta 2003 annetun komission asetuksen (EY) N:o 1/2004 15 artiklan soveltamisalaan.

Tarkoituksena on kerätä epidemiologista tietoa TSE:n esiintymisestä vuohissa.

Tuki perustuu asetukseen (EY) N:o 999/2001, jossa jäsenvaltiot velvoitetaan suorittamaan teurastettaviksi tarkoitetuille vuohille TSE-testaus, jotta voitaisiin nopeasti selvittää BSE:n levinneisyys vuohissa. Vuohista saatavat tulot ovat kuitenkin niin vähäiset, että TSE-testin kustannukset eläintä kohti ylittävät ne huomattavasti. Testauskustannusten periminen eläinten pitäjiltä johtaisi siihen, että he eivät enää haluaisi tarjota eläimiä teurastukseen. Tästä puolestaan seuraisi testauksen loppuminen, jolloin ei enää saataisi tietoja taudin levinneisyydestä, mikä taas olisi valitettavaa kansanterveyden kannalta. Testikustannusten täysimääräisellä rahoittamisella varmistetaan, että vuohia toimitetaan edelleen teurastettaviksi, jolloin TSE-testien suorittaminen ja niiden tulosten toteaminen on mahdollista

Asianomainen ala/asianomaiset alat: Maatalousyrittäjät ja erityisesti vuohenkasvattajat

Tuen myöntävän viranomaisen nimi: Ministerie van Landbouw Natuur en Voedselkwaliteit

Internet-osoite: www.minlnv.nl/loket

Muita tietoja: Kuten jo edellä mainitaan, kyseessä on tilapäinen toimenpide. BSE- ja TSE-testeihin tarkoitettu tuki myönnetään TSE-testien, kuolleiden eläinten ja teurasjätteiden vuoksi myönnettäviä valtiontukia koskevien yhteisön suuntaviivojen (EYVL C 324, 24.12.2002, s. 2) mukaisesti

Tuen numero: XA 47/05

Jäsenvaltio: Ranska

Alue: Varin departementti

Tukijärjestelmän nimike: Tuet kasvinsuojeluaineiden varastoimisen turvaamiseksi

Oikeusperusta:

— Article 4 du règlement (CE) no 1/2004 de la Commission

— Articles L 1511-1 et suivants du Code général des collectivités territoriales

Tukijärjestelmän vuosittaiset menot: 100 000 EUR

Tuen enimmäisintensiteetti: Tuella korvataan enintään 20 prosenttia tukikelpoisista investoinneista, ja se on enintään 1 400 EUR.

Jos on kyse nuorten maanviljelijöiden viiden vuoden kuluessa toiminnan aloittamisesta tekemistä investoinneista, tuen enimmäismäärä korotetaan 25 prosenttiin, mutta se on enintään 1 450 EUR

Jos lisärahoitusta saadaan paikallisviranomaisilta, maakuntaneuvoston antama tuki pienenee tapauskohtaisesti julkisen tuen enimmäismäärän noudattamiseksi.

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen

Tukijärjestelmän kesto: Enintään 31. päivään joulukuuta 2009 asti

Tuen tarkoitus: Kasvinsuojelutuotteiden varastoimisen tukijärjestelmä kannustaa parantamaan maatalouden alalla sellaisia käytäntöjä, joiden avulla voidaan suojella ja kunnioittaa ympäristöä ja luonnonvaroja ihmiselle turvallisella tavalla

Tukikelpoisia kustannuksia voivat olla:

tynnyrien ja pienten säilytysastioiden varastoimiseen soveltuvien turvakalusteiden hankinta, samoin kuin niihin liittyvät laitteet ja välineet (lämpöeristys, varastopakkaukset, imumatot kemiallisille tuotteille, jne.);

olemassa olevien rakennusten tai rakenteiden kunnostaminen (turvakaapit, varastotilat, ilmastointi, säilytysastiat, jne.);

erityisten suojapakkausten käyttöönotto tiloilla varastoitaville kasvinsuojeluaineille, samoin kuin ulkoiset laitteet ja lisävarusteet (varastointimoduulien sinkitys, suojapeitteet, jne.)

Tukea myönnetään asetuksen (EY) N:o 1/2004 4 artiklan perusteiden mukaisesti.

Koska tukijärjestelmällä edistetään erityisesti viljelijöiden terveyden suojelemiseksi tarkoitettuja investointeja kasvinsuojeluaineiden varastoinnin turvaamiseksi, se ei kuulu ympäristöä, kotieläintuotantotilojen hygieniaedellytyksiä eikä eläinten hyvinvointia koskevien yhteisön vähimmäisvaatimusten soveltamisalaan. Niitä koskevien vaatimusten noudattaminen varmistetaan lisäksi etukäteen. Tukijärjestelmän tarkoitus liittyy itse asiassa kansanterveyteen, jota koskevan lainsäädännön soveltamisala ulottuu maatalousalaa laajemmalle

Asianomainen ala/asianomaiset alat: Kaikki departementin maatilat

Tuen myöntävän viranomaisen nimi ja osoite:

Monsieur le Président du Conseil général du Var Direction de l'activité économique et du développement — service agriculture BP 1303 FR-83076 Toulon Cedex

Internet-osoite: www.cg83.fr

Tuen numero: XA 50/05

Jäsenvaltio: Saksan liittotasavalta

Alue: Schleswig-Holstein

Tukijärjestelmän nimike tai yksittäistä tukea saavan yrityksen nimi: Tuki myönnetään kustannuksiin, jotka aiheutuvat kuolleiden eläinten (naudat, lampaat ja vuohet) valmistelemisesta näytteiden ottamiseen tiettyjen spongiformisten enkefalopatioiden ehkäisyä, valvontaa ja hävittämistä koskevista säännöistä 22. toukokuuta 2001 annetun Euroopan parlamentin ja neuvoston asetuksen (EY) N:o 999/2001 mukaisesti kuolleille eläimille (naudat, lampaat ja vuohet) tehtäviä BSE-/TSE-pikatestejä varten. Tuensaajat ovat eläintenomistajia, joita voidaan pitää asetuksessa (EY) N:o 1/2004 tarkoitettuina pk-yrityksinä

Oikeusperusta: Richtlinien für die Gewährung von Beihilfen im Rahmen der Bekämpfung Transmissibler Spongiformer Enzephalopathien bei Rinder, Schafen und Ziegen (TSE- Beihilfe-Richtlinien) in der Fassung vom 16. Dezember 2004

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Kuolleiden eläinten (naudat, lampaat ja vuohet) valmistelemisesta näytteiden ottamiseen aiheutuvat kustannukset: 770 000,00 EUR vuonna 2005

Vuosittaiset kustannukset vuodesta 2006 alkaen: 161 000 EUR

Tuen enimmäisintensiteetti: 100 % tai 7,41 EUR nautaeläinten ja 3,86 EUR lampaiden/vuohien osalta valmisteltavaa näytettä kohti

Täytäntöönpanoajankohta: Tuki myönnetään sen jälkeen, kun nautaeläinten, lampaiden ja vuohien TSE-tukea koskevien ohjeiden 16.12.2004 päivätty toisinto tulee taannehtivasti voimaan 1. päivästä tammikuuuta 2001 alkaen

Huom: Tuesta ilmoitetaan vasta nyt, koska aiemmin haluttiin tehdä koko Saksan liittotasavaltaa koskeva yhteinen tukihakemus (tuki nro 373/2003). Koska tässä ei onnistuttu, ja sillä välin tuli voimaan ryhmäpoikkeusasetus (EY) N:o 1/2004, esitetään erillinen Schleswig-Holsteinin osavaltiota koskeva hakemus

Tukijärjestelmän tai yksittäisen tuen kesto: Tukea myönnetään niin kauan kuin asetuksen (EY) N:o 999/2001 liitteessä III olevan A luvun I.3 kohdassa ja II.3 kohdassa säädettyä seurantaa jatketaan

Tuen tarkoitus: Schleswig-Holsteinin eläintenomistajat ovat periaatteessa velvollisia vastaamaan määritystoimenpiteiden kustannuksista, jotka aiheutuvat eläinlääkinnällisistä syistä tehtävistä testeistä. Toimenpiteen tarkoituksena on varmistaa TSE:n valvonta myös kuolleiden eläinten osalta kattamalla ne kustannukset, jotka omistajille aiheutuvat kuolleiden nautaeläinten, lampaiden ja vuohien valmistelemisesta renderointilaitoksissa tapahtuvaa näytteenottoa varten.

Vapautus perustuu asetuksen (EY) N:o 1/2004 16 artiklan c alakohtaan

Asianomainen ala/asianomaiset alat: Maatalous — nautaeläinten, lampaiden ja vuohien omistajat tuotantovaiheessa

Tuen myöntävän viranomaisen nimi ja osoite:

Ministerium für Soziales, Gesundheit, Familie, Jugend und Senioren des Landes Schleswig-Holstein Adolf-Westphal-Straße 4 DE-24143 Kiel

Internet-osoite: http://www.landesregierung-sh.de/landesrecht/6623.18h.htm

(Viite: Amtsbl. Schl.-H. 2004 S. 853 — Schleswig-Holsteinin osavaltion virallinen lehti 2004, s. 853)

Tuen numero: XA 51/05

Jäsenvaltio: Ranska

Alue: Picardie

Tukijärjestelmän nimike: Luonnonmukaisen maatalouden sertifiointiin ja tarkastuksiin myönnettävä tuki

Oikeusperusta:

— Article 13 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Tukijärjestelmän vuosikustannukset: 50 000 EUR

Tuen enimmäisintensiteetti:

— 100 % täysin luonnonmukaisen tuotantotavan sertifioinnin ja tarkastusten todellisista kustannuksista

— 50 % sekatuotantotavan (osittain luonnonmukainen ja osittain tavanomainen tuotantotapa) sertifioinnin ja tarkastusten todellisista kustannuksista

Tukikelpoisten menojen enimmäismäärä vuodessa: 1 000 EUR

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen

Tukijärjestelmän kesto: Rajoittamaton, riippuu käytettävissä olevista määrärahoista

Tuen tavoite: Tukea ja kannustaa luonnonmukaisen maatalouden järjestelmällistä kehittämistä Picardien alueella maksamalla kokonaan tai osittain asetuksen (ETY) N:o 2092/91 mukaisiin luonnonmukaisiin tuotantomenetelmiin liittyvät alkuperäisen sertifioinnin ja tarkastusten kustannukset

Näiden luonnonmukaisen maatalouden tukien avulla alueneuvosto haluaa kehittää Picardien alueen laadukasta maataloutta

Alat, joita tuki koskee: Kaikki maataloustuotteiden tuotantoon, jalostukseen ja kaupan pitämiseen liittyvät alat.

Tämä tukijärjestelmä on avoinna maatiloille, luonnonmukaisesti tuotettuja tuotteita jalostaville yrityksille sekä luonnonmukaista tuotantoa harjoittavien tuottajien yhdistyksille ja ryhmittymille

Toimivaltaisen viranomaisen nimi ja osoite:

Conseil régional de Picardie 11, mail Albert 1er BP 2616 FR-80026 Amiens cedex 1

Internet-osoite: http://www.picardie.fr/fr/page.cfm?pageref=guidedesaidesagri

Tuen numero: XA 52/05

Jäsenvaltio: Ranska

Alue: Picardie

Tukijärjestelmän nimike: Investointituet luonnonmukaisen maanviljelyn kehittämiseksi

Oikeusperusta:

— Articles 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-1 de la commission permanente du conseil régional du 29 octobre 2004

Arvioidut vuosikustannukset: 300 000 EUR

Tuen enimmäisintensiteetti:

— 40 prosenttia 100 prosenttisesti luonnonmukaisia maataloustuotteita tuottaville maatiloille (koko pinta-ala luonnonmukaisesti viljelty), mukaan luettuna luonnonmukaiseen viljelyyn siirtymässä olevat tuottajat

— 30 prosenttia sekatuotantotiloille (osa tuotannosta luonnonmukaista tuotantoa ja osa tavanomaista tuotantoa). Lisäksi voidaan myöntää 5 prosentin lisätuki sellaisille viljelijöille, jotka ovat aloittaneet tuotantonsa viimeisen viiden vuoden aikana

Tukikelpoisten investointien enimmäismäärä: 50 000 EUR hanketta kohti. Tuen enimmäismäärät kukin erikseen 20 000 EUR, 15 000 EUR ja 17 500 EUR

Tukikelpoisten investointien enimmäismäärä voidaan kaksinkertaistaa tapauksissa, joissa on tehty sopimus paikallisviranomaisten (departementtien, alueiden, kuntien) kanssa.

Jos kyseessä on ryhmittymä, jossa on jäseninä useita tuottajia, tukikelpoisten investointien enimmäismäärä ja siten myös edellä esitetyt tukien enimmäismäärät voidaan kaksinkertaistaa

Täytäntöönpanoajankohta: Välittömästi komissiolta saadun vastaanottoilmoituksen jälkeen

Tukijärjestelmän kesto: Rajoittamaton, mutta sidoksissa määrärahojen saatavuuteen

Tuen tavoite: Edistää luonnonmukaisen maatalouden kehittämistä Picardien alueella myöntämällä investointitukea seuraaviin tarkoituksiin:

tuotannon parantaminen ja uudelleen suuntaaminen,

laadun parantaminen,

luonnonympäristön, hygieniaolosuhteiden ja eläinten hyvinvointia koskevien vaatimusten säilyttäminen ja parantaminen,

maataloustoiminnan monipuolistaminen

Tuki koskee kaikkia investointeja, jotka liittyvät suoraan luonnonmukaiseen maataloustuotantoon (lukuun ottamatta yksinomaan välineistön uusimisesta aiheutuvia kustannuksia) tuotantosuunnan muuttamisen aikana ja sen jälkeen. Tukea voidaan myöntää sekä luonnonmukaisesti tuotettujen maataloustuotteiden tuotantoon ja jalostukseen että kaupan pitämiseen

Alat, joita tuki koskee: Kaikki luonnonmukaisesti tuotettujen maataloustuotteiden tuottamiseen, jalostamiseen ja kaupan pitämiseen liittyvät alat. Tukijärjestelyyn ovat oikeutettuja kaikki luonnonmukaista tuotantoa harjoittavat tilat sekä hankkeet, joilla pyritään tuomaan esiin keinoja luonnonmukaisesti tuotettujen maataloustuotteiden arvostuksen lisäämiseksi

Tuen myöntävän viranomaisen nimi ja osoite:

Conseil régional de Picardie 11, mail Albert 1er BP 2616 FR-80026 Amiens cedex 1

Internet-osoite: http://www.picardie.fr/fr/page.cfm?pageref=guidedesaidesagri

(1) Tukijärjestelmää ja kaikkia siihen perustuvia yksittäisiä toimenpiteitä, joiden kesto jatkuu 31. joulukuuta 2006 jälkeen, mukautetaan asetuksen (EY) N:o 1/2004 tarkistuksen jälkeen sovellettavien sääntöjen mukaisesti. Euroopan komissiolle on myös ilmoitettava asetuksen (EY) N:o 1/2004 tai myöhempien asetusten mukaisesti tehdyistä muutoksista.